**Ministru kabineta rīkojuma projekta „Par nekustamā īpašuma**

**Ganību ielā 63A, Liepājā, pirkšanu” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Tiesību akta projekta izstrādes nepieciešamība | | | | | | | | |
| 1. | | Pamatojums | | Sabiedrības vajadzībām nepieciešamā nekustamā īpašuma atsavināšanas likuma 9.pants. | | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2007.gada 28.februāra rīkojumu Nr.126 „Par nekustamā īpašuma Liepājā, Ganību ielā 63/67, saglabāšanu valsts īpašumā” Iekšlietu ministrijas valdījumā ir nodots nekustamais īpašums (nekustamā īpašuma kadastra Nr.1700 037 0180) – zemes vienība 9313 m2 platībā (zemes vienības kadastra apzīmējums 1700 037 0180) un astoņas būves (būvju kadastra apzīmējumi 1700 037 0180 001 – 1700 037 0180 008) – Ganību ielā 63/67, Liepājā.  Ar Liepājas tiesas Zemesgrāmatu nodaļas tiesneša 2007.gada 8.jūnija lēmumu nekustamais īpašums kadastra Nr.1700 037 0180 ierakstīts Liepājas pilsētas zemesgrāmatas nodalījumā Nr.100000365718 uz Latvijas valsts vārda Iekšlietu ministrijas personā.  Uz Iekšlietu ministrijas valdījumā esošās zemes vienības (zemes vienības kadastra apzīmējums 1700 037 0180) Ganību ielā 63/67, Liepājā, atrodas sabiedrībai ar ierobežoto atbildību „Liepājas Enerģija” (turpmāk – SIA „Liepājas Enerģija”) piederošais nekustamais īpašums (nekustamā īpašuma kadastra Nr.1700 537 0180) – būve (būves kadastra apzīmējums 1700 037 0180 009) – Ganību ielā 63A, Liepāja (turpmāk – nekustamais īpašums).  Ar Liepājas tiesas Zemesgrāmatu nodaļas tiesneša 2005.gada 23.septembra lēmumu nekustamais īpašums ierakstīts Liepājas pilsētas zemesgrāmatas nodalījumā Nr.5370 uz SIA „Liepājas Enerģija” vārda.  Nekustamais īpašums ir piebūvēts Iekšlietu ministrijas valdījumā esošā nekustamā īpašuma (nekustamā īpašuma kadastra Nr.1700 037 0180) sastāvā esošai būvei (būves kadastra apzīmējums 1700 037 0180 002) Ganību ielā 63/67, Liepājā.  Līdz 2013.gadam nekustamais īpašums kalpoja kā katlu māja, kas nodrošināja siltumenerģijas piegādi apkārtējām ēkām, t.sk. Valsts ugunsdzēsības un glābšanas dienesta, Kurzemes reģiona brigādes, Liepājas 1.daļas (turpmāk – VUGD KRB Liepājas 1.daļa). 2013.gadā katlu mājas apkures iekārtas tika demontētas, siltuma patērētājus pieslēdzot Liepājas pilsētas centralizētajam siltumapgādes tīklam. Līdz ar to nekustamā īpašuma izmantošana SIA „Liepājas Enerģija” vajadzībām nav nepieciešama.  Uz esošo brīdi izmantojamās telpas Ganību ielā 63/57, Liepājā, ir pārslogotas ar tehniku un aprīkojumu, kas glabājas neatbilstoši telpu izmantošanas veidam. Telpu trūkuma dēļ, VUGD KRB Liepājas 1.daļas) aprīkojums ir izvietots citās struktūrvienībās, līdz ar to tiek ierobežotas iespējas aprīkojuma turētajam to pilnvērtīgi pārvaldīt.  Ņemot vērā to, ka nekustamais īpašums atrodas vienā apbūves laukumā ar būvi (būves kadastra apzīmējums 1700 037 0180 002), ir lietderīgi pārņemt nekustamo īpašumu un izmantot to VUGD KRB Liepājas 1.daļas funkciju nodrošināšanai, piemēram, darba organizēšanas sektora noliktavas vajadzībām, VUGD KRB Liepājas 1.daļas palīgtehnikas izvietošanai, ķīmijas avāriju likvidācijas aprīkojuma, ūdenslīdēju aprīkojuma, pārvietojamo motorsūkņu un citu palīgrīku izvietošanai.  Valsts ugunsdzēsības un glābšanas dienesta Liepājas brigāde 2005.gada 1.novembrī ir noslēgusi zemes nomas līgumu Nr.19/01-13 ar SIA „Liepājas Enerģija” par zemes vienības (zemes vienības kadastra apzīmējums 1700 037 0180) 298,8 m2 platībā izmantošanu nekustamā īpašuma uzturēšana un apsaimniekošanai.  Saskaņā ar Valsts zemes dienesta Kadastra informācijas sistēmas datiem nekustamā īpašuma kadastrālā vērtība ir 23042 *euro*, būves ekspluatācijas uzsākšanas gads: 1973, kopēja platība 279,9 m2, būves tips – noliktavas.  Pamatojoties uz Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 2.pantu, nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem. Likuma 3.pants nosaka, ka nekustamā īpašuma atsavināšanu sabiedrības vajadzībām ierosina un veic valsts pārvaldes iestāde vai pašvaldība, kuras kompetencē ir attiecīgo sabiedrības vajadzību nodrošināšana. Atbilstoši Likuma 4.pantam nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Iekšlietu ministrijai, slēdzot pirkuma līgumu par nekustamā īpašuma pirkšanu, ir jāievēro Civillikuma normas. Saskaņā ar Civillikuma 2002.pantā noteikto, pirkums ir līgums, ar ko viena puse apsola otrai par norunātas naudas summas samaksu atdot zināmu lietu vai tiesību, līdz ar to šāds līgums nodrošina pušu autonomijas principu, atļaujot pusēm savstarpēji vienoties par pirkuma līguma būtiskajām sastāvdaļām, tajā skaitā arī par pirkuma maksu.  Nekustamais īpašums Ganību ielā 63A, Liepājā ir nepieciešams Valsts ugunsdzēsības un glābšanas dienesta Ministru kabineta 2010.gada 27.aprīļa noteikumu Nr.398 „Valsts ugunsdzēsības un glābšanas dienesta nolikums” 3.3.apakšpunktā noteiktās funkcijas – veikt ugunsdzēsības un glābšanas darbus, nodrošināšanai, un šobrīd atsavināšana ir vienīgais veids šī mērķa sasniegšanai.  Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 3.pantu, Ministru kabineta 2011.gada 15.marta noteikumiem Nr.204 „Kārtība, kāda nosaka taisnīgu atlīdzību par sabiedrības vajadzībām atsavināmo nekustamo īpašumu”, Iekšlietu ministrija ar 2013.gada 14.decembra rīkojumu Nr.1-12/2922 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidoja Taisnīgas atlīdzības noteikšanas komisiju (turpmāk – komisija).  2016.gada 4.augusta Īpašuma atsavināšanas komisijas sēdes protokolā Nr.12 komisija norādīja, ka ir nepieciešams veikt ēkas stāvokļa novērtējumu.  Saskaņā ar sabiedrības ar ierobežoto atbildību „Eiroeksperts” 2016.gada 19.septembra nekustamā īpašuma novērtējumu Nr.AA064910, tirgus vērtība nekustamajam īpašumam ir noteikta 11000 *euro*.  Ņemot vērā sarežģīto ēkas novietojumu, SIA „Liepājas Enerģija” ar 2016.gada 10.novembra vēstuli apstiprināja, ka atbilstoši 2015.gada 24.novembra lēmumam „Par nekustamā īpašuma Ganību ielā 63A, Liepājā, atsavināšanu” (2015.gada 24.novembra padomes sēdes protokols Nr.7/15), nekustamais īpašums tiek atsavināšanai par summu 3527,00 *euro*.  Ar 2017.gada 30.janvāra komisijas lēmumu Nr.2 ir nolemts apstiprināt SIA „Liepājas Enerģija” piederošā nekustamā īpašuma (kadastra Nr.1700 537 0180) sastāvoša no būves (būves kadastra apzīmējums 1700 037 0180 009), kas atrodas Ganību ielā 63A, Liepājā, atsavināšanas atlīdzību 3527,00 *euro.*  Ar 2017.gada 26.jūnija lēmumu Nr.1-66/400 „Par atlīdzības apmēra apstiprināšanu” Iekšlietu ministrija apstiprinakomisijas apstiprināto atlīdzības apmēru par nekustamā īpašuma Ganību ielā 63A, Liepājā (nekustamā īpašuma kadastra Nr. 17005370180), sastāvoša no būves (kadastra apzīmējums 17000370180009) atsavināšanu, nosakot taisnīgu atlīdzību 3527 *euro* (trīs tūkstoši pieci simti divdesmit septiņi *euro*).  Nekustamā īpašuma uzturēšanas izdevumi tiks segti budžeta apakšprogrammai piešķirto valsts budžeta līdzekļu ietvaros.  Lai ievērotu zemes un ēkas nedalāmības principu un īstenotu zemes un ēkas kā vienotu kopuma pārvaldīšanu, nekustamais īpašums atsavināms valsts zemes valdītājam Iekšlietu ministrijai.  Ņemot vērā minēto, kā arī to, ka nekustamais īpašums ir nepieciešams Valsts ugunsdzēsības un glābšanas dienesta Ugunsdrošības un ugunsdzēsības likuma 21.pantā noteikto uzdevumu nodrošināšanai, ir sagatavots Ministru kabineta rīkojuma projekts „Par nekustamā īpašuma Ganību ielā 63A, Liepājā, pirkšanu”, kas paredz atļaut Iekšlietu ministrijai pirkt nekustamo īpašumu par 3527 *euro.*  Pēc atsavināšanas pabeigšanas Iekšlietu ministrija nekustamo īpašumu normatīvajos aktos noteiktajā kārtībā ierakstīs zemesgrāmatā, pievienojot zemes īpašuma nodalījumam. | | | | |
| 3. | | Projekta izstrādē iesaistītās institūcijas | | Iekšlietu ministrija, Nodrošinājuma valsts aģentūra un SIA „Liepājas Enerģija”. | | | | |
| 4. | | Cita informācija | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | | 2017. | | | Turpmākie  trīs gadi (*euro*) | | |
| 2018. | 2019. | 2020. |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | | 2 | | 3 | 4 | 5 | 6 |
| 1. Budžeta ieņēmumi: | | | 3 550 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 3 550 | | 0 | 0 | 0 | 0 |
| 1.2. valsts speciālais budžets | | | 0 | | 0 | 0 | 0 | 0 |
| 1.3. pašvaldību budžets | | | 0 | | 0 | 0 | 0 | 0 |
| 2. Budžeta izdevumi: | | | 3 550 | | 0 | 0 | 0 | 0 |
| 2.1. valsts pamatbudžets | | | 3 550 | | 0 | 0 | 0 | 0 |
| 2.2. valsts speciālais budžets | | | 0 | | 0 | 0 | 0 | 0 |
| 2.3. pašvaldību budžets | | | 0 | | 0 | 0 | 0 | 0 |
| 3. Finansiālā ietekme: | | | 0 | | 0 | 0 | 0 | 0 |
| 3.1. valsts pamatbudžets | | | 0 | | 0 | 0 | 0 | 0 |
| 3.2. speciālais budžets | | | 0 | | 0 | 0 | 0 | 0 |
| 3.3. pašvaldību budžets | | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | | X | | 0 | 0 | 0 | 0 |
| 5.1. valsts pamatbudžets | | | 0 | 0 | 0 | 0 |
| 5.2. speciālais budžets | | | 0 | 0 | 0 | 0 |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Izdevumi saistībā ar nekustamā īpašuma iegādi, ierakstīšanu zemesgrāmatā ir 3 550 *euro* apmērā (EKK 5212) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. nekustamā īpašuma iegāde – 3 527 *euro;* 2. jauno tiesību nostiprināšana zemesgrāmatā - 15 *euro*; 3. zemesgrāmatas apliecības izgatavošana - 8 *euro*. | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nepieciešamo nekustamo īpašumu pirkšanu un ierakstīšanu zemesgrāmatā tiks segti no valsts budžeta 2017.gadam Iekšlietu ministrijas budžeta programmas 40.00.00 „Iekšlietu ministrijas sistēmas iestāžu darbības nodrošinājuma” apakšprogrammā 40.02.00 „Nekustamais īpašums un centralizētais iepirkums” paredzētajiem līdzekļiem.  Nekustamā īpašuma uzturēšanas izdevumi tiks segti budžeta apakšprogrammai piešķirto valsts budžeta līdzekļu ietvaros. | | | | | |
|  | | |  | | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Iekšlietu ministrija, Nodrošinājuma valsts aģentūra un SIA „Liepājas Enerģija”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza:

Valsts sekretāra pienākumu izpildītājs Dimitrijs Trofimovs

Šoldre, 67829062

zanna.soldre@agentura.iem.gov.lv